Злыдні (мультфільм)

«Злыдні» — расійска-ўкраінскі анімацыйны фільм 2005 года рэжысёра  паводле гуцульскай народнай казкі, зроблены ў пластылінавай тэхніцы. Уваходзіць у цыкл «», які складаецца з 87 анімацыйных фільмаў, кожны з якіх прадстаўляе пэўную нацыянальную народную казку.

 Сюжэт 
У Карпатах жыве сям’я — Пятро ды Марычка. У іх ёсць дзеці, а таксама багатая гаспадарка, у якой і жывёла, і гарод. Пётр і яго жонка — людзі працавітыя, і суседзі моцна зайздросцяць іх дастатку. Але аднойчы гаспадарка Пятра і Марычкі пачала развальвацца і, як высветлілася, ва ўсім вінаватыя злыдні, якія пасяліліся ў іх доме.

Пётр вырашае вывесці іх з хаты: ён выманьвае іх ігрой на дудзе і пакідае ў глыбокай яміне. Але ноччу злыдні выбіраюцца з ямы. На наступны дзень сям’я аднаўляе гаспадарку. Марычка ідзе ў лес па грыбы, каб наляпіць з іх клёцак на абед. Яна знаходзіць велізарны грыб і прыносіць яго дадому, але аказваецца, што гэта быў зусім не грыб, але тыя ж злыдні. З-за іх зноў разбураецца гаспадарка Пятра і Марычкі. Пётр у другі раз бярэцца за дуду і заманьвае іх у глыбокае возера. У возеры злыдні прымаюць аблічча рыбіны. На наступны дзень дзеці Пятра і Марычкі ідуць на рыбалку, ловяць злыдняў і ў выглядзе вялізнай рыбіны прыносяць іх дадому. Цяпер гаспадарка цалкам разбурана, і Пётр у роспачы вырашае абмяняць дуду на бутэльку гарэлкі. Злыдні цікавяцца, што гэта, і хочуць паспрабаваць. Яны залазяць у бутэльку, і Марычка закрывае бутэльку коркам, а Пятро адносіць яе ў дальняе балота.

Гаспадарка Пятра і Марычкі становіцца яшчэ лепшай, чым была, і зайздрослівыя суседзі вырашаюць вярнуць ім злыдняў. Яны адпраўляюцца на балота і дастаюць бутэльку. Выпусціўшы злыдняў на волю, яны падбухторваюць іх ісці да Пятра і Марычкі. Але злыдні вырашаюць застацца ў сваіх выратавальнікаў.

 Ролі агучвалі 
  — Пятро, злыдні, суседзі
 Ірма Вітоўская — Марычка і дзеці
 Яўген Шах — Апавядальнік

 Спасылкі 

 Злыдні на сайце «КиноПоиск» 

Катэгорыя:Кароткаметражныя мультфільмы
Катэгорыя:Кароткаметражныя фільмы Расіі
Катэгорыя:Кароткаметражныя фільмы Украіны
Катэгорыя:Пластылінавыя мультфільмы
Катэгорыя:Мультфільмы Расіі
Катэгорыя:Мультфільмы Украіны
Катэгорыя:Мультфільмы 2005 года
Катэгорыя:Фільмы Расіі 2005 года
Катэгорыя:Фільмы Украіны 2005 года
Катэгорыя:Фільмы на рускай мове
Катэгорыя:Фільмы на ўкраінскай мове